CELEX: 62019TN0740
Language: mt
Date: 2019-10-31 00:00:00
Title: Kawża T-740/19: Rikors ippreżentat fil-31 ta’ Ottubru 2019 – Laird vs Il-Kummissjoni

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/38
            
         
      Rikors ippreżentat fil-31 ta’ Ottubru 2019 – Laird vs Il-Kummissjoni
      (Kawża T-740/19)
      (2020/C 27/46)
      Lingwa tal-kawża: l-Ingliż
      
         Partijiet
      
      
         Rikorrenti: Laird Lt (Londra, ir-Renju Unit) (rappreżentanti: C. Quigley, Barrister, u D. Gillespie, Solicitor)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni C(2019) 2526 final tat-2 ta’ April 2019 dwar l-għajnuna mill-Istat SA.44896;
               
            
                  —
               
               
                  sussidjarjament, tannulla l-Artikolu 2 tad-deċiżjoni kkontestata sa fejn tapplika għar-rikorrenti;
               
            
                  —
               
               
                  sussidjarjament, tannulla l-Artikolu 2 tad-deċiżjoni kkontestata fir-rigward ta’ kwalunkwe għajnuna mogħtija fil-perijodu qabel l-24 ta’ Novembru 2017 sa fejn tapplika għar-rikorrenti;
               
            
                  —
               
               
                  tikkundanna lill-Kummissjoni għall-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv, ibbażat fuq l-illegalità tal-Artikolu 1 tad-deċiżjoni kkontestata fuq ir-raġunijiet li ġejjin, sa fejn jikkonċerna determinazzjoni li l-eżenzjoni mill-finanzjament tal-gruppi tikkostitwixxi vantaġġ (ekonomiku) fis-sens tal-Artikolu 107(1) TFUE, li tirriżulta, b’mod partikolari, minn:
                  
                              (i)
                           
                           
                              in-nuqqas tal-Kummissjoni milli tieħu inkunsiderazzjoni: l-isfond storiku għall-introduzjoni tar-regoli tal-kumpanniji barranin ikkontrollati (CFC) fis-sistema fiskali tar-Renju Unit fuq il-kumpanniji; il-limitazzjonijiet imposti fuq ir-Renju Unit permezz tal-applikazzjoni tad-dritt tal-Unjoni, b’mod partikolari l-libertà ta’ stabbiliment; territorjalità u raġunijiet oħra ta’ politika għall-istruttura ta’ regoli CFC introdotti fit-Taxation (International and Other Provisions) Act 2010 [il-Liġi dwar id-Dispożizzjonijiet Fiskali (Internazzjonali u Oħrajn) tal-2010]; u l-għan ta’ sovranità fiskali tal-Istati Membri, inkluż ir-Renju Unit, sabiex jitfasslu regoli CFC.
                           
                        
                              (ii)
                           
                           
                              id-dikjarazzjoni tal-Kummissjoni li n-natura fakultattiva tal-Kapitolu 9 tal-Parti 9A tat-Taxation (International and Other Provisions) Act 2010 [il-Liġi dwar id-Dispożizzjonijiet Fiskali (Internazzjonali u Oħrajn) tal-2010] tikkostitwixxi trattament favorevoli li jagħti lok għal vantaġġ.
                           
                        
            
                  2.
               
               
                  It-tieni motiv, ibbażat fuq l-illegalità tal-Artikolu 1 tad-deċiżjoni kkontestata fuq ir-raġunijiet li ġejjin, sa fejn jikkonċerna determinazzjoni li l-eżenzjoni mill-finanzjament tal-gruppi tikkostitwixxi vantaġġ selettiv fis-sens tal-Artikolu 107(1) TFUE, li tirriżulta, b’mod partikolari, mill-fatti li ġejjin:
                  
                              i.
                           
                           
                              Fir-rigward tal-qafas ta’ referenza rilevanti:
                              
                                          a.
                                       
                                       
                                          l-identifikazzjoni żbaljata tal-Kummissjoni tal-qafas ta’ referenza bħala li huwa kompost unikament minn regoli CFC u/jew unikament mill-Kapitolu 5 tal-Parti 9 A tat-Taxation (International and Other Provisions) Act 2010 [il-Liġi dwar id-Dispożizzjonijiet Fiskali (Internazzjonali u Oħrajn) tal-2010];
                                       
                                    
                                          b.
                                       
                                       
                                          id-determinazzjoni żbaljata tal-Kummissjoni tal-għan tal-qafas ta’ referenza bħala unikament għall-intaxxar ta’ profitti li jirriżultaw minn attivitajiet tar-Renju Unit u assi li kienu ġew iddevjati b’mod artifiċjali mir-Renju Unit mingħajr kunsiderazzjoni dovuta ta’ jekk tranżazzjonijiet immirati rilevanti effettivament jagħtux lok għal riskju ta’ erożjoni tal-bażi taxxabbli tar-Renju Unit.
                                       
                                    
                        
                              ii.
                           
                           
                              Fir-rigward tad-determinazzjoni ta’ deroga mill-qafas ta’ referenza:
                              
                                          a.
                                       
                                       
                                          l-evalwazzjoni żbaljata tal-Kummissjoni tar-rilevanza u tal-importanza ta’ funzjonijiet tal-persuni sinjifikattivi;
                                       
                                    
                                          b.
                                       
                                       
                                          l-evalwazzjoni żbaljata tal-Kummissjoni tal-paragunabbiltà ta’ relazzjonijiet ta’ self kwalifikanti ma’ self (i) lil partijiet relatati residenti tar-Renju Unit u (ii) lil terzi;
                                       
                                    
                                          c.
                                       
                                       
                                          ir-riferiment illegali tal-Kummissjoni fuq id-Direttiva tal-Kunsill (UE) 2016/1164 (1);
                                       
                                    
                                          d.
                                       
                                       
                                          il-fatt li l-evalwazzjoni tal-Kummissjoni ta’ riskji paragunabbli għal ksur tal-libertà ta’ stabbiliment għal kategorjiji ta’ CFC eżentati u mhux eżentati kienet żbaljata.
                                       
                                    
                        
                              iii.
                           
                           
                              Fir-rigward tal-ġustifikazzjoni tad-deroga allegata:
                              
                                          a.
                                       
                                       
                                          id-deċiżjoni żbaljata tal-Kummissjoni li l-ġustifikazzjoni relatata mal-bżonn li s-sistema tkun tista’ titmexxa u tiġi amministrata ma testendix għal funzjonijiet tal-persuni sinjifikattivi;
                                       
                                    
                                          b.
                                       
                                       
                                          id-deċiżjoni żbaljata tal-Kummissjoni li eżenzjoni mill-finanzjament tal-gruppi ma kinitx iġġustifikata b’riferiment għal osservanza mal-libertà ta’ stabbiliment.
                                       
                                    
                        
            
                  3.
               
               
                  It-tielet motiv, ibbażat fuq l-illegalità tal-Artikolu 2 tad-deċiżjoni kkontestata fuq il-bażi ta’ ksur tal-aspettattivi leġittimi u ksur tal-prinċipji ta’ ċertezza legali u ta’ proporzjonalità. Sussidjarjament, huwa sosnut li l-irkupru ma għandux jiġi ordnat fir-rigward ta’ kwalunkwe għajnuna mogħtija permezz tal-eżenzjoni mill-finanzjament tal-gruppi qabel l-24 ta’ Novembru 2017, meta l-Kummissjoni ppubblikat id-deċiżjoni tal-ftuħ tagħha.
               
            
         (1)  Direttiva tal-Kunsill (UE) 2016/1164 tat-12 ta’ Lulju 2016 li tistabbilixxi regoli kontra l-prattiki ta’ evitar tat-taxxa li jaffettwaw direttament il-funzjonament tas-suq intern (ĠU 2016, L 193, p. 1).